Zaburey.
137.
Babiloŋ isawey miɲey ga ir goo, waatoo kaŋ ir hongu Siyoŋ koyraa, ir mma goro no din ir ga hẽe. 
Koyraa gundoo ra ir nʼir kuntijey deeji tuuri buuney ga. 
Zama no din ra, borey kaŋ koy nda ir tamtaray nee kaŋ ir ma dooni don ngi se. Ir torrokey nee ir ma ɲaali, i nee: «Wa Siyoŋ dooni don ir se!» 
Taka foo nda ir ga Abadantaa dooni don labu waani ga? 
Žerizalem, nda ay dirɲa ni, yala ay kabe gumaa ma dirɲa agay! 
Yala ay deenoo ma denji ay dankaa ga nda ay mana honga ni, nda ay mana Žerizalem daŋ ay ɲaaloo kul boŋ. 
Abadantaa, honga Edom borey, kaŋ Žerizalem zaaroo hane i nee: «Wʼa tuusu, wʼa tuusu hala asaasoo ga.» 
Woy-izoo kaŋ ti Babiloŋ, ni kaŋ ga kaa ka halacandi, goy futaa kaŋ nʼnʼa tee ir se, boraa duu gomni kaŋ ga nga cine tee ma ne. 
Boraa duu gomni kaŋ ga ni izey zaa kʼi tutubu tondi ga. 
