Zaburey.
15.
Woo ti Dawda zabur foo. Abadantaa, may no ma hin ka waati tee ni hukkumoo ra? May no ma hin ka goro ni tondi hondu henanantaa boŋ? 
Kala boraa ma tee boro kaŋ nga dira takaa ga henan, a ga goy nda šerretaray, a ga cimoo har kaŋ goo binoo ra. 
A si nga deenoo ka nga borey maaɲey futandi, a si nga cinawey dor, a si nga borey wow. 
A si baa boro kaŋ Irkoy nʼa fur, a ga borey beerandi kaŋ ga hunbur Abadantaa, ba nda a žee haya ga kaŋ si boori a se, a gʼa tee. 
A si nooru garaw boro se ka albaha ceeci a ga, a si sufuray taa ka daŋ boro ga kaŋ mana haya kul tee. Boro kaŋ ga dira nda takaa woo si kaŋ hala abada. 
