Zaburey.
114.
Waatoo kaŋ Izirayel borey fatta Misira, waatoo kaŋ Yakuba hugoo borey fatta meeberawey game, 
Žuda tee nga nongu henanantaa, Izirayel tee nga kokoytaraa. 
Teekoo dii a, a zuru, Žurdeŋ isaa yee banda. 
Tondi hondey ga sar-sar sanda gaaruyaŋ, hondey ga sar-sar sanda alman buuna. 
Macin ka duu ni, teekoo, kaŋ se ni zuru? Macin ka duu ni, Žurdeŋ isaa, kaŋ se ni yee banda? 
Tondi hondey, macin ka duu war kaŋ se war ga sar-sar sanda gaaruyaŋ? Hondey, macin ka duu war kaŋ se war ga sar-sar sanda alman buuna? 
Laboo, jijiri ir Koyoo jine! Laboo, jijiri Yakuba Koyoo jine 
kaŋ ga tondidoo bere kʼa tee hari kaydoo, ka tondi tee hari dandidoo. 
